b'\n_START_ARTICLE_\nIssoudun\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Berry ob reki Th\xc3\xa9ols, med 28 km oddaljenim Ch\xc3\xa2teaurouxom na jugozahodu in 37 km oddaljenim Bourgesom na severovzhodu.\n_START_SECTION_\nZgodovina\n_START_PARAGRAPH_\nGalsko naselje Uxeldunum je bilo uni\xc4\x8deno med Cezarjevim voja\xc5\xa1kim pohodom in zavzetjem Galije, ki pa je bilo zaradi strate\xc5\xa1ke lege kmalu ponovno zgrajeno in utrjeno._NEWLINE_Leta 1195 je kraj pri\xc5\xa1el v spor med francoskim kraljem Filipom Avgustom in angle\xc5\xa1kim kraljem Rihardom Levjesr\xc4\x8dnim, ki ga je branil._NEWLINE_Konec 14. stoletja je kraj postal pomembno sredi\xc5\xa1\xc4\x8de Marijinega \xc4\x8da\xc5\xa1\xc4\x8denja._NEWLINE_S francosko revolucijo je Issoudun izgubil strate\xc5\xa1ko pomembnost, njegovo vlogo pa je prevzel Ch\xc3\xa2teauroux kot sede\xc5\xbe novoustanovljenega departmaja Indre.'